Μπομπ ο Μάστορας

Ο Μπομπ ο Μάστορας (αγγλικά: Bob the Builder) είναι παιδική σειρά κινουμένων σχεδίων βρετανικής παραγωγής που δημιουργήθηκε από τον Κιθ Τσάπμαν. Κεντρικός ήρωας της σειράς είναι ο Μπομπ, ο οποίος ξέρει να κατασκευάζει τα πάντα με τη βοήθεια της Γουέντι και των μηχανημάτων τα οποία έχει στην ομάδα του. Η σειρά μεταδόθηκε μεταγλωττισμένη και στα ελληνικά από το Alter Channel. Έχει 19 κύκλους και έχουν προβληθεί 250 επεισόδια.

 Κάθε μέρα ο Μπομπ και η ομάδα του πηγαίνουν εκεί που τους καλεί το καθήκον. Εκείνοι οι οποίοι τους αναθέτουν να φτιάξουν νέες κατασκευές είναι ο κύριος Μπέντλεϊ, ο αγρότης Ραπανάκιας και άλλοι. Μπομπ - Ο κεντρικός ήρωας της σειράς, είναι μάστορας ο οποίος φτιάχνει τα πάντα. Φυσικά δεν είναι μόνος του αφού έχει μια παρτενέρ και βοηθούς κάτι πολύ καλά μηχανήματα. Η βάση της ομάδας του ήταν αρχικά σ' ένα μεγάλο κτήμα στο Μπομπσβάιλ. Αργότερα μετακόμισαν κι εγκαταστάθηκαν στην Κοιλάδα με τα Ηλιοτρόπια. Τα υπόλοιπα μέλη της ομάδας του Μπομπ είναι η παρτενέρ του δηλαδή η Γουέντι και ένα πλήθος από ανθρωπόμορφα μηχανήματα που τον βοηθούν σε όλες τις οικοδομικές εργασίες τις οποίες έχει να κάνει στην πόλη και γύρω απ' αυτήν. Έχει μια γάτα, την Πιτσίνα.Γουέντι - Είναι η παρτενέρ του Μπομπ η οποία κρατά το γραφείο και φροντίζει ώστε τα πάντα να γίνονται σωστά και να ολοκληρώνονται την ώρα που πρέπει. Επίσης συγκεντρώνει υλικό και εργαλεία. Σε πολλά επεισόδια, η Γουέντι συμμετέχει και στις κατασκευές.Κύριος Μπέρναρντ Μπέντλεϊ - Είναι ο Επιθεωρητής των κατασκευών στο Μπομπσβάιλ και αργότερα Δήμαρχος της Κοιλάδας με τα Ηλιοτρόπια και σύζυγος της κυρίας Μπάρμπαρα Μπέντλεϊ.Ντοτ - Μητέρα του Μπομπ και σύζυγος του Ρόμπερτ.Κυρία Μπρόντμπαντ - Κάτοικος του Μπομπσβάιλ και γειτόνισσα του Μπομπ.Κύριος Μπίσλεϊ - Κάτοικος του Μπομπσβάιλ κι αργότερα της Κοιλάδας με τα Ηλιοτρόπια.Κυρία Μπάρμπαρα Μπέντλεϊ - Σύζυγος του κυρίου Μπέρναρντ Μπέντλεϊ.Αγρότης Ραπανάκιας - Είναι ένας αγρότης ο οποίος έχει τη φάρμα του πολύ κοντά στο Μπομπσβάιλ και είναι πολύ φιλος του Μπομπ, ο οποίος τον βοηθάει αρκετά συχνά καθώς πηγαίνει και επιδιορθώνει δίαφορα πράγματα στη φάρμα του. Ο Αγρότης Ραπανάκιας είναι ο ιδιοκτήτης του Μένιου του Τρακτερένιου, του Λάκη του Ανυψωτήρα, του Μάκη του Φορτηγάκη, του Σκράφτι του σκύλου και του Φοβέρα του σκιάχτρου.Κύριος Ντίξον - Ταχυδρόμος και αδερφός ενός διάσημου τερματοφύλακα.Κύριος Τζέρεμι Έλις - Διευθυντής του Μουσείου του Μπομπσβάιλ.JJ - Ο ιδιοκτήτης της μάντρας απ' την οποία προμηθεύονται ο Μπομπ και η ομάδα του τα διάφορα υλικά τα οποία χρησιμοποιούν στις κατασκευές τους. Είναι Τζαμαϊκανός.Μόλι - Η κόρη του JJ.Κυρία Πέρσιβαλ - Η Διευθύντρια του σχολείου.Κυρία Ποτς - Κάτοικος του Μπομπσβάιλ και ιδιοκτήτρια του Τόμι της χελώνας.Κύριος Άντζελο Σαμπατίνι - Ιδιοκτήτης της πιτσαρίας του Μπομπσβάιλ κι αργότερα του φούρνου στην Κοιλάδα με τα Ηλιοτρόπια.Ρόμπερτ - Πατέρας του Μπομπ επίσης οικοδόμος και παντρεμένος με την Ντοτ. Άνι Ραπανάκια - Ιδιοκτήτρια φάρμας με βρύα και ξαδέρφη του Αγρότη Ραπανάκια.Μεγκ Μακντόναλντ - Ιδιοκτήτρια φάρμας παραγωγής γαλακτοκομικών προϊόντων, θεία του Πάιπερ και ιδιοκτήτρια του Ντότζερ.Μπαζ - Κουρέας προβάτων και ξάδερφος του Αγρότη Ραπανάκια.Πάμπλο - Αδερφός του κυρίου Σαμπατίνι.Σάνι - Γιος της Μάρτζορι και δίδυμος αδερφός της Σέιφρον.Σέιφορον - Κόρη της Μάρτζορι και δίδυμη αδερφή του Σάνι.Κέισι - Κόρη του κυρίου και της κυρίας Σαμπατίνι και δίδυμη αδερφή του Κάρλος.Κάρλος - Γιος του κυρίου και της κυρίας Σαμπατίνι και δίδυμος αδερφός της Κέισι.Πάιπερ Μακντόναλντ - Ανηψιός της Μεγκ ο οποίος τη βοηθά με τα γαλακτοκομικά προϊόντα της. Άλλοι χαρακτήρες είναι οι: Ντέιβιντ Ντίξον, Ντόρα, Ντόρις, Κύριος Φόδεργκερλ, Μέιβις η Γυναίκα Ταχυδρόμος, Παμ Γκούντι, Τομ, Κυρία Σοφία Σαμπατίνι, Σάντι Μπιτς, Κύριος Κοστέλο, Μάρτζορι και Γιάνα φον Στρούντελ. Τα βασικά ζώα της σειράς έχουν τα ονόματα: Πιτσίνα, Τσίου, Σκράφτι, Μπέρντι, Φιν, Τόμι, Χάμις, Σκουόκ, Σπρατ και τα Τρία γατάκια. Τα μηχανήματα στην ελληνική μεταγλώττιση έχουν τα ονόματα: Ανδρέας ο εκσκαφέας, Ρόζα η Μπουλντόζα, Ρούλης ο Γερανούλης, Βέρα η Μπετονιέρα, Τάκης Οδοστρωτάκης, Άκης ο Μηχανάκης, Οδυσσέας 2ος εκσκαφέας, Μάκης ο Φορτηγάκης και Μένιος ο Τρακτερένιος. Μπομπ ο Μάστορας στο IMDb